Söngleikjastjarnan og Eyjapeyinn Rúnar Kristinn Rúnarsson fer með eitt af aðalhlutverkunum í verðlaunasöngleiknum Vorið Vaknar sem frumsýnt verður við lok mánaðarins hjá Leikfélagi Akureyrar . Rúnar útskrifaðist með BA Honours í söngleikjalist frá Guildford School of Acting í Bretlandi . Þar hlaut hann McGrath skólastyrkinn og var einnig valinn í GSA Singers elítusönghóp skólans . Í Englandi fór hann með hlutverk Curtis „ Shank “ Jackson í söngleiknum Sister Act og sigldi svo um heimshöfin í leikhúsum Aida Cruises í þrjú ár , á milli þess að vera búsettur í Englandi . Vondi karlinnRúnar lék í söngleiknum Sister Act í Englandi . Hann segir reynsluna á skemmtiferðaskipunum ógleymanlega . „ Þetta var frekar sturlað og gat líka verið erfitt . Þetta er allt annar heimur . Vinirnir og minningarnar eru samt ómetanlegar , ׅ “ segir Rúnar Kristinn sem hefur meðal annars komið fram í We Will Rock You í Háskólabíói og sjónvarpsþáttunum Burðardýr 2 eftir að hann flutti heim . Sigli um heimshöfinRúnar Kristinn starfaði sem leikari á skemmtiferðaskipum í þrjú ár . Söngleikurinn Vorið vaknar , sem hlaut átta Tony awards þegar hann var frumsýndur á Broadway árið 2006 , er byggður á þýsku leikriti eftir Frank Wedekind og fjallar um fyrstu kynlífsreynsluna , kvíða , ofbeldi og frelsisþrá þar sem tilfinningum persónanna er fundinn farvegur í melódískri rokktónlist sem endurspeglar þeirra innra líf . Rúnar Kristinn leikur vandræðagemsann Moritz og viðurkennir að það sé margt líkt með þeim . „ Allavega þegar ég var unglingur . Báðir miklir ofhugsarar , pössum ekki almennilega í neitt form . Báðir of mikið út um allt í hausnum . Það tók mig nokkur ár að bæla það allt niður , “ segir Rúnar sem líst vel á að búa á Akureyri næstu mánuðina . „ Ég bjó í Eyjum í nokkra mánuði eftir að ég kom heim þannig að mér finnst Akureyri bara þónokkuð fjörmikil . Ég er samt með tengingar hér fyrir norðan . Pabbi er Akureyringur og ég var skírður í Akureyrarkirkju . “